﻿ECOUL HANGULUI Pagina 2 Anul VII, nr 25 DOR DE COPILĂRIE Dor de m am ă, dor de tată, Dor de cum era odată Dor de soră, dor de frate Și de visurile toate! Dor de stea și de lum ină, Dor de apa cristalină Și de-al șoaptelor izvor, Dor de dor și iarăși dor! Dorul de Buhalnița 'l știe cel ce nu-i în ea, Dor de apa ei fugară Și de dorul cel de seară Și de m untele Ceahlău, Dor de tine, satul meu! Dor de lacul cel albastru Și de m untele m ăiastru, Dorul de-a noastră uliță, Dor de seară la portiță, Dor de toate, de ogor, Dor de tot, de toate DOR! Petronela Apopei Ignat ”ECOUL HANGULUI” Revistă culturală și de istorie, cu apariţie trimestrială Anul VII, numărul 25 Editată la BIBLIOTECA PUBLICĂ HANGU sub egida „ASOCIAŢIEI CULTURALE HANGU” HANGU – NEAMŢ Coperta, Grafician, Mihai Cătrună Director revistă: Prof GHEORGHE DRUGĂ Colectivul de redacţie: Bibliotecar, Liliana Pîntea - redactor-şef Prof Gheorghe Drugă Ref Ţîrdea Mădălina Ed Lupu Maria Studentă, Ana Maria Dîrțu Jurnalistă, Oana Grecea Prof Vasile Marcoci Preot Ioan Simiraş Foto: Sam Sara - sursa Internet I S S N – on-line – 2068 – 4517 I S S N – format clasic – 2068 - 4878 Telefoane de contact: Liliana Pîntea – 0731024838 Gavril Lupu – 0233/257524 Toate materialele publicate în această revistă sunt protejate potrivit Legii nr 8/1996, privind dreptul de autor și drepturile conexe Potrivit art 206 Cod Penal, responsabilitatea pentru conţinutul articolelor publicate aparţine autorilor ECOUL HANGULUI Pagina 3 Anul VII, nr 23 Mai aproape de Cer Mai aproape de Cer Mai aproape de Cer ARIPI SPRE LUMINĂ „Eu sunt lumina lumii” „Doamne, să văd!” poate semnifica şi zdruncinarea fixaţiei hidoşeniilor (efective, presupuse ori transmutate din lăuntrul nostru la ceilalţi), lărgirea câmpului vizual (care să nu se mărginească la depistarea întru denunţare a erorilor sau slăbiciunilor altora ci să îmbrăţişeze şi tot ceea ce în această lume înrobită păcatului certifică totuşi lucrarea duhului: arta, bunătatea, jertfa, bunăvoirea, compătimirea, slujirea, curajul, devotamentul, frumuseţea, fidelitatea), trezirea noastră din coşmarul urii şi intolerantei „Să văd!” poate, aşadar, însemna şi nădejdea accesului la o cale „strâmtă” care apropie de Domnul Exclamaţiei „Doamne, să văd” e plauzibil să i se atribuie şi un al doilea înţeles, de taină Acest înţeles ultim şi criptic este poate cel adevărat şi principal deoarece nu implică doar o categorie restrânsă de infirmi, ci întregul neam al oamenilor În această semantică a vedea vrea să zică, mai presus de orice, a ne vedea pe noi Ce-i dăruieşte mai de preţ Hristos celui care crede în El ? Care anume extraordinară facultate i -o pune la îndemână ? Aceea de a se vedea pe sine, aşa cum îl văd ceilalţi din preajma sa, cum îl soco tesc şi-l califică răuvoitorii săi cei mai îndârjiţi Deodată, prin harul lui Hristos, ne vedem în realitatea, nimicnicia, ticăloşia şi jalnica noastră josnicie Ieşim din noi Ne părăsim Ne însuşim o forţă psihică anti -gravitaţională Hristos ne deschide ochii tuturora, nu numai orbilor, asupra noastră chiar Şi declanşează în memoria noastră un proces anamnezic de neasemuită intensitate, aducându-i conştiinţei aminte de toate, riguros toate relele ce a făptuit cândva Aceasta-i, probabil, esenţa actului de convertire, acesta-i primul, cel mai surprinzător şi mai aprig efect al întâlnirii cu Mântuitorul, cu Descoperitorul Devin, cum grăieşte Apostolul, o făptură nouă Dar în prealabil ni se relevă ca într-o străfulgerare făptura veche, înlănţuită în fărădelegile ei nenumărate Şi oarecare vreme (trei zile a fost fără vedere) nu văd, adică nu mă văd decât pe mine, fantoma obsesivă şi înspăimântătoare a fiinţei ce am fost până a nu mă fi fulgerat şi învăluit lumina milostivirii împărăteşti Dintr-o dată vălul cade – şi vedem Ce vedem? Pe noi, mai întâi Mă văd pe mine, complet, nesulgmenit, neamăgit, şi nu din lăuntru Intre fiinţă şi sine e acum distanţă uriaşă, o prăpastie Şi mă cutremur şi mă înfior, ca la Judecata de Apoi Nu mai am pe ce mă rezema, unde mă voi adăposti, pe cine chem în ajutor Se adevereşte remarca lui Marcel Jouhandefeu: "Nu de Dumnezeu mă tem, fiindcă e atotbun, ci de mine însumi; liber şi rău fiind pot să nu-I deschid uşa " Judecata de Apoi creştinul şi-o face el însuşi, de vrea şi poate, zilnic, mai degrabă acuzator decât apărător al său ”Să văd!” Să mă văd, adică Să mă pot osândi eu, acum, înainte de obşteasca judecată, la fel de fără părtinire ca atunci De nu şi mai sever, pentru că Dreptul Judecător va fi, oricum, blând şi milostiv; aşa-I este firea (Nicolae Steinhardt – ”Dăruind vei dobândi” ) ECOUL HANGULUI Pagina 4 Anul VII, nr 25 Hangu – file de istorie Hangu - file de istorie Iordache Cantacuzino, vistiernicul, primul din familia Cantacuzinilor care a stăpânit moşia Hangului Familia cantacuzinilor este de origine greacă şi, îşi are începuturile, ca familie bogată şi influentă, încă din secolul XI, în Imperiul Bizantin Influenţa ei a ajuns aşa de mare încăt, în secolul XIV, un reprezentant al cantacuzinilor, Ioan , ajunge împărat sub numele de Ioan al VI-lea Cantacuzino între anii 1347-1355 Tronul imperial este moştenit de fiul său Matei După ce capitala Imperiul Bizantin-Constantinopol - este cucerită de turci (1453), familia Cantacuzino îşi menţine averile continuând să ocupe funcţii importante şi în Imperiul Otoman Astfel unul din Cantacuzini, numit Mihai Şeitanoglu, câştigă încrederea şi aprecierea oficialităţilor otomane, fiind promovat în funcţia de guvernator a l ocnelor de sare, prim negustor şi prim blănar al Sultanului Fiul acestuia, Andronic, este primul Cantacuzin ce ajunge în spaţiul românesc, fiind mare vistiernic şi mare ban în Ţara Românească ; a avut cinci fii, dintre care patru s-au stabilit în Moldova şi anume: Mihai, tatăl unui viitor domn al Moldovei - Dumitraşco Cantacuzino, Enache, Toma ( bunic al unui alt domnitor – Mihail Racoviţă) şi Iordache dintre fii acestuia, Toma şi Iordache se stabilesc în Moldova Un nepot de -al lui Toma va ajunge domnitor sub numele de Mihai Racoviţă Iordache este unul din fiii lui Andronic Cantacuzino, la rândul său , fiul lui Mihai Cantacuzino Iordache Cantacuzino reușește să se însoare cu una dintre cele două fete ale marelui boier Costea Bucioc – Tudosca şi Catinca ; Costea Bucioc, la rândul lui, era ginerele lui Pătraşcu, mare vornic ajungând astfel stăpân pe cele două sate, Băltăţeştii şi Mânjeştii, pe care Pătraşcu le primise de la domnitorul Constandin Movilă (1608-1609) Iordache Cantacuzino, ca ginere al lui Costea Bucioc , va ajunge stăpânul Moşiei Hangului, moşie ce o va transmite fiului său Toderaşcu Cantacuzino Totodată el ocupa şi dregătoria de mare vistiernic în Sfatul Domnesc al Moldovei Cum a ajuns Iordache Cantacuzino să stăpânească moşia Hangului şi să acceadă la cele mai înalte funcţii în stat? Calea cea mai scurtă şi cea mai sigură era cea a înrudirii cu familiili boiereşti ce ocupau funcţii în stat Una din aceste familii era cea a lui Costea Bucioc despre care am scris în nr 22 al axestei reviste ( Al doillea mare boier care a stăpânit Hangu) Iordache Cantacuzino devine ginere lui Costea Bucioc , prin căsătoria sa cu fata acestuia, Catinca Ginere lui Costea Bucioc devine şi Vasile Lupu, domnitor al Moldovei între anii 1634-1653, a cărui primă soţie a fost una din fetele lui Bucioc, Tudosca (aflăm această informaţie din Letopiseţul Ţării Moldovei , al cronicarului Miron Costin, Editura Minerva, Buc 1979, p 96 ” Şi s-au săvârşit în aceşti ai dzilele şi doamna dintîi a lui Vasile - vodă, fata lui Bucioc”) Astfel, Iordache Cantacuzino, ca ginere al lui Costea Bucioc , devine stăpân al Hangului, iar Vasile Lupu îi acordă funcţia de vistiernic, similară cu cea de ministru de finanţe, în timp ce fratele său, Toma, ocupa funcţia de vornic - adică de cel care are grijă de curtea domnească, în special şi de treburile ţării, în general Iordache Cantacuzino s-a impus în viaţa politică şi socială a timpului nu numai prin faptul că avea ascendenţi în împăraţii din Imperiul Bizantin, sau că era rudă cu familii domnitoare din Tara Românească şi din Moldova sau se înrudise cu alte familii boiereşti importante, ci şi prin calităţile sale practice în mânuirea banilor ( se afirmă că pentru această abilitate, domnitorul Radu Mihnea din Tara Românească, a favorizat pătrunderea în Ţara Românească a grecilor, negustori şi oameni pricepuţi în mânuirea banilor – Introducere la volumul Ion Neculce, ”Opere”, Editura Minerva, Bucureşti, 1982 ), prin cutezanţă, intransigenţă şi tărie de caracte r în susţinerea intereselor ţării, dar şi ale clasei boiereşti în faţa domnitorilor, prin stabilitatea opiniilor politice Toate acestea au atras un respect deosebit şi aprecieri elogioase din partea contemporanilor şi au dus la o creştere a prestigiului şi influenţei acestei familii în Moldova secolelor al XVII-lea şi al XVIII-lea ECOUL HANGULUI Pagina 5 Anul VII, nr 25 Hangu – file de istorie Hangu - file de istorie Încercăm să prezentăm această personalitate a marelui vistiernic Iordache Cantacuzino folosind informaţiile oferite de cronicarii, Miron Costin şi Ion Neculce, atâtea câte sunt ele, în operele acestora intitulate Letopiseţul Tării Moldovei , respectiv Letopiseţul Tării Moldovei şi O samă de cuvinte, precum şi opiniile acestora Cronicarul Miron Costin menţionează pentru prim dată numele lui Iordache Cantacuzino vistiernicul şi Toma vornicul, când relatează un eveniment important din viaţa familiei domnitorului Vasile Lupu - căsătoria fiicei sale, Maria, cu cneazul Ragivil al Lituaniei „ de lege calvinească” Evenimentul este relatat în ”Letopiseţul Tării Moldovei” - Miron Costin , Editura Minerva, Bucureşti, 1979, p 98 În continuare vom face trimiterile la sursă C M pag… Decizia lui Vasile Lupu de a da de soţie pe fata sa cea mare după un prinţ de religie calvină a stârnit consternare şi controverse în cercurile boiereşti Miron Costin exprimă uimirea şi atitudinea sa negativă prin cuvintele:” De mirat au rămas veacurilor această casă, cu m au putut suferi inima lui Vasilie – vodă să facă Şi multă vreme s-au frământatu acestu lucru în sfat (sfatul domnesc n a )” Miron Costin, între boierii care s -au opus din răsputeri ca această nuntă să nu se facă („ să nu hie”), aminteşte pe Cantacuzini, Toma vornicul şi Iordache vistiernicul, apreciind valoarea acestora prin cuvintele: „care capete de-abea de au avut cîndva această ţară, sau de va mai avea ” Fraţii Cantacuzini îşi motivau opoziţia faţă de hotărârea domnitorului prin faptul că legea calvină era împotriva adevăratei credinţe creştine şi putea să genereze anumite pericole din partea Imperiului Otoman ( Ei dzicè lui Vasilie –vodă şi pentru legea rătăcită şi un lucru nu fără grije despre Împărăţia Turcului ) Domnitorul nu a ţinut seama de opoziţia acestor boieri nunta făcându-se în Iaşi, în anul 1645, Vasile –Vodă obţinând participarea la ceremonie a unor domni din Polonia, a lui Petru Movilă, mitropolitul Kievului, a voievodului Transilvaniei, prin solii lui, a Mitropolitului Ţării Româneşti Nici din partea turcilor nu a avut nici o sminteală întrucât, aşa cum ne spune cronicarul, „Avea Vasilie - vodă pozvolenie de la turci, ce era aceia voie din bani, nu din inima turcilor” (M C, pag 98) Rămâne, însă, faptul că aceşti doi boieri, deşi erau ”oameni de casă ai lui Vasile Lupu” ( prefaţa la volumul, Ion Neculce, ”Opere”, Editura Minerva, Buc 1982 pag 14), căruia îi datorau supunere şi recunoştinţă pentru că i -a promovat în mari dregătorii şi-au exprimat, cu claritate şi înverşunare, o atitudine şi un crez - apărarea intereselor ţării şi a religiei ortodoxe Cronica lui Miron Costin aminteşte, iarăşi, pe Iordache vistiernicul într -un momente foarte greu pentru domnia lui Vasile Lupu, dar caracteristic pentru lupta de a accede la do mnie , în Ţările Române, în veacurile XVII,XVIII şi prima jumătate a secolului XIX Este vorba despre tentativa de a lua domnia de către marele logofăt al lui Vasile Lupu – Gheorghe Ştefan Acesta fusese trimis de Vasile Lupu la principele Ardealului, Gheorghe Racoczi, pentru a aplana nemulţumirea acestuia, pentru faptul că Vasile Lupu se aliase cu cazacii şi -şi căsătorise fata sa, Ruxandra, cu Timuş, hatmanul cazacilor, ceea ce a stârnit mare nemulţumire şi îngrijorare în Principatul Transilvaniei , în Ta ra Românească şi la turci, „ pentru urît numele cazacilor la dînşii şi la megiiaşi îndată la zarve” adică provocau incidente, atacuri la cei cu care se învecinau ( vezi M C pag 114-129) Nemulţumiţi erau şi boierii moldoveni, mai ales Toma şi Iordache Cantacuzino, care s-au împotrivit acestei căsătorii Îl sfătuia pe Vasile -vodă să nu-şi dea fata după Timuş şi Cotnarschi pisariul, adică cel care scria şi redacta actele domnitorului Acesta a fost motivul pentru care Timuş a organizat uciderea lui Scri e Miron Costin că ” deacă au audzit Vasilie-vodă , numai nu se otrăvea de voie rea ”, şi spune , mai departe:”Şi îmbla Timuş cu acela gîndu şi pre Toma vornicul şi pre Iordache vistiernicul, tot dintr -aceia pricină, dzicîndu că aceşti doi cu Cotnarschi oprea pe Vasilie- vodă să nu dea pe Roxandra după dînsul” (pag 128) (Va urma) Profesor de istorie Gheorghe Drugă ECOUL HANGULUI Pagina 6 Anul VII, nr 25 In memoriam In memoriam In memoriam Vară în lacrimi… O dimineață însorită de iunie, a cărei liniște a fost sfărâmată neîndurător de sunetul trist al clopotelor ce vesteau, tânguindu-se, sfâșietoarea despărțire de doamna învățătoare Elena Drugă, care pășise spre eternitate, la doar 71 de ani, demnă, înfruntând cu seninătate durerea unei suferințe necruțătoare Doamna învățătoare Lenocika a fost un cadru didactic de excepție, pentru care cinstea, onoarea, hărnicia, demnitatea și corectitudinea erau emblematice Înzestrată cu asemenea calități, le -a considerat condiții sine qua non pentru modelarea unui om adevărat, spirit în care a educat generații întregi de copii, în ciuda condițiilor extrem de dificile de două și chiar de patru clase simultane Dotată nativ cu o memorie extraordinară, cu spirit de adevărat pedagog și cu o cultură generală care uimea, a reușit ușor să se apropie de copii și să-i motiveze să învețe Nu existau elevi de la Școala Audia care să nu ”stăpânească” regulile de ortografie și de punctuație și să nu ”viseze” tabla înmulțirii A făcut din profesia de pedagog un crez în care a investit suflet și pasiune și i -a determinat pe copii să iubească învățătura, să fie disciplinați, responsabili, corecți, dar mai ales onești și demni Nu lăsa nimic la voia întâmplării Se lupta pentru fiecare materi al didactic de care avea nevoie și pentru fiecare investiție care aducea confort elevilor săi, cărora le aducea mereu de mâncare și le împărțea aproape zilnic, dulciuri Organiza excursii și dacă unul dintre copii nu avea banii necesari, îi oferea ea, pro bono, doar pentru a-l face egal cu ceilalți Prietenă adevărată, foarte sensibilă la durerile celor din jur și cu spirit filantropic, reușea să comunice deschis cu toți oamenii, să-i ajute și să-i susțină moral și financiar, pe cei care aveau nevoie Viața nu a fost deloc blândă cu ea, iar dacă altcineva ar fi fost în situația dumneaei, ar fi îngenuncheat cu siguranță Deși i s-a oferit un loc la catedră în oraș, a ales să rămână alături de mama sa, ca o răsplată a eforturilor pe care aceasta le făcuse pe ntru a-i crește și trimite la școli pe cei opt copii Timp de 10 ani și-a împărțit viața între misiunea de a face din copiii pe care îi învăța oameni adevărați și mama sa care s -a îmbolnăvit grav și a rămas imobilizată la pat și pe care a vegheat-o, cu dăruire și răbdare, până în ultimul moment Singura rază de lumină care i -a încălzit sufletul (cu excepția elevilor) și a sprijinit-o necontenit, a fost soțul său, domnul profesor Drugă Gheorghe, un om special, de o inteligență, corectitudine și modestie aparte, un cadru didactic exemplar, sufletul pereche al doamnei învățătoare, care a iubit-o necondiționat și care i -a stat alături în fiecare moment, în fiecare clipă, pentru a-i face suferința mai ușoară Ultima oară când i-am văzut împreună, doamna învățătoare zâmbea trist, iar din gesturile domnului profesor am înțeles că i -ar fi dăruit, dacă ar fi putut, fără nici o ezitare, toată viața lui, pentru a o salva… Atât de mult o iubea O mare de oameni înlăcrimați i-au fost alături, doamnei învățătoare, pe drumul fără întoarcere, iar în semn de respect, prețuire, prietenie și recunoștință, doamna învățătoare Cloțer Floarea a rostit, printre lacrimi, câteva cuvinte: ” Îndurerată familie, întristată adunare, Cuvintele și lacrimile noastre ale tuturor celor care au cunoscut- o pe doamna învățătoare Elenea Drugă sunt neputincioase în fața durerii care ne apasă sufletele acum, când ne despărțim de cea care a fost o deosebită învățătoare, o colegă specială, o vecină și o prietenă cum rareori întâlnești Sunt îndurerată, iar emoțiile încărcate de tristețe mă copleșesc, pentru că doamna învățătoare mi-a fost colegă din anul I, până în anul VI, la Școala Pedagogică din Bacău, apoi colegă de catedră timp de patruzeci de ani și, în ultima vreme colegă de pensie, timp de 13 ani ECOUL HANGULUI Pagina 7 Anul VII, nr 25 In memoriam In memoriam In memoriam Doamna învățătoare Drugă Elena – Lenocika – așa cum o știam noi toți - a dus o viață destul de grea, încă din copilărie Mama sa a rămas văduvă și și-a crescut cei opt copii înfruntând toate greutățile singură Foarte atentă, doamna învățătoare a conștientizat repede acest lucru care a devenit, cu ușurință motiv al tristeții și singurătății pe care le afișa uneori Clasele I-VII, le-a urmat la o școală din Piatra Neamț, unde a dobândit o pregătire de excepție, fiind admisă printre primii, la Școala Pedagogică din Bacău, unde a excelat la limbi străine (franceză și rusă) și la filozofie După absolvire a fost repartizată la Școala Audia, unde a predat în condiții destul de dificile, mai întâi la două clase simultan, iar mai apoi la 4 clase, timp de aproape 40 de ani A fost o bună învățătoare, cu o temeinică pregătire pedagogică și psihologică, mulți dintre elevii săi devenind buni profesioniști, cu înalte calități morale Cunoștea foarte bine comportamentul uman, așezând oamenii în pătrățica lor, așa cum îi plăcea să spună A fost adepta unei vieți bazată pe cinste, corectitudine, disprețuind avariția, snobismul, minciuna, nedreptatea, înșelătoria; o fire justițiară, luptând pentru adevăr și dreptate A dus o viață de familie demnă și cumpătată, alături de domnul profesor Drugă Gheorghe, un soț iubitor care i-a stat alături și a îngrijit-o cu mult devotament, până în ultima clipă Rând pe rând, Bunul Dumnezeu a luat alături de El, în Cer, mulți dascăli din comuna noastră; Gheorghieș Vasile, Moroșanu Mihai, Cloțer Alexandru, Galinescu Teoctist, Galinescu Floarea, Brânzucă Teodor, Ca ia Neculai, Schiman Daniel, Bobocea Ioana, Buftea Ioana, iar acum pe doamna Învățătoare Elena Drugă Ne rugăm Bunului Dumnezeu să-i așeze sufletul în loc luminat, iar amintirea ei să rămână veșnic în sufletele și inimile noastre ” Redactor șef, Liliana Pîntea Micii scriitori Micii scriitori Micii scriitori Micii scriitori Bibliotecarul și cititorii O bibliotecă nu este un depozit inert, plin de cărți neinteresante pentru actualele generații și fără noimă O bibliotecă es te un templu al lecturii și al cunoștințelor adunate în timp, din diferite științe, i ar bibliotecarul, sprijinul oricui în alegerea unei cărți, un pasionat al lecturii, unica persoană care poate crea acea armonie între cititorul în devenire și carte Bibliotecarul este esența dintr-o bibliotecă, încurajarea pe care ți -o oferă, determinarea de a te face să citești, iar prin aceasta, să -ți facă un viitor croit printre cărți A fi bibliotecar este șansa unică de prețuire și dăruire, în speranța că, în timp, cu toții vom păși în acest loc, într-o bibliotecă Pentru fiecare lucru există o clipă prielnică, de ce nu și pentru citit? Atunci când citești o carte, o parcurgi cât mai intens, la fel cum ai intra pe porțile unui tărâm ce îți aduce cunoaștere și motivaț ie Biblioteca și bibliotecarul reprezintă un infinit, dar mai ales când li se alătură cititorii fideli, cărțile prind viață și totul este ca o poveste aproape perfectă Admirația pentru cei care îți oferă posibilita tea de a citi este una sublimă și fără sfârșit Letiția Asavei, clasa a VI-a, Școala Hangu, prof Teodora Dominte ECOUL HANGULUI Pagina 8 Anul VII, nr 25 Interviuri Interviuri Interviuri ”Să-ți ajuți aproapele este cel mai important lucru din lume” Ionel a fost un copil special, pentru că deși a învățat foarte repede cât e de greu să îți petreci o parte din copilărie în spitale sau privindu-ți colegii care alergau toată ziua, jucându-se cu mingea, nu s-a plâns niciodată Cu înțelepciunea unui om matur, s-a resemnat, a zâmbit și a avut încredere, dar mai presus de orice a învățat să le fie alături, necondiționat, celor care au nevoie de ajutorul lui, devenind astfel, pentru noi toți, un model de generozitate și altruism, liantul realizat din cel mai puternic aliaj, dintre oamenii suferinzi și Spitalul din Târgu Mureș Reporter: Ionel, îți mulțumim că ai acceptat să fii prezent în paginile revistei noastre Ionel Albu: Este o plăcere și o onoare pentru mine să apar în paginile revistei dumneavoastră De obicei eu sunt cel care pun întrebările în calitate de jurnalist, așa că o să mă străduiesc să vă răspund cât mai detaliat Rep : Ai copilărit în comuna Hangu, amintește-ți un moment special din acea perioadă Ionel Albu: Sunt mai multe momente speciale legate de copilăria petrecută la Hangu Eram mulți copii pe uliță cu care ne jucam în vacanțe de dimineața până seara Nu erau atunci tablete sau telefoane smart, ne jucam cu bețe, arcuri, săbii de lemn, cu o minge improvizată Statul în casă era aproape un calvar, joaca în aer liber prin păduri, pâraie, lac sau pe terenul de sport era cea mai mare dorință a noastră Una dintre amintirile mele cele mai plăcute a fost când împreună cu o gașcă de ștrengari am mers la cireșe în grădina bunicului meu, Vasile Onu, care nu apucase să cosească iarba Supărat că i - am strigat fâneața ne-a ținut în copaci mai multe ore amenințându-ne că ne va arăta el dacă vom coborî Bineînțeles că nu ne-a făcut nimic, dar sperietura avută ne-a făcut să ne gândim de două ori până să mai stricăm ceva pe viitor Rep : Ce făceați tu și fratele tău Mircea, atunci când rămâneați singuri acasă? Ionel Albu: Eu am fost un copil cuminte, cu excepțiile de rigoare, așa că de multe ori o așteptam pe mama când venea de la lucru cu casa lună Îmi plăcea ordinea, așa că o făceam cu plăcere, mai ales ca mama știa să mă răsplătească cu un zâmbet și o laudă bine spusă Seara niște prăjituri bune de tot întregeau răsplata Rep : Ce poți să ne spui de anii de școală primară și generală petrecuți la Hangu? Ionel Albu: Am avut 8 ani foarte frumoși, plini de bucurii și rezultate Mi-a plăcut cartea, am învățat cu plăcere și tot timpul îmi doream să fiu printre primii în clasă Am avut două învățătoare deosebite, d-na Moroșanu și d-na Bobocea care între timp a trecut spre neființă, Dumnezeu să o ierte Dirigintă și profesoară de matematică am avut-o pe doamna Pintilie, fapt care a dus și la alegerea profilului de liceu Toate cadrele didactice pe care le-am avut în acea perioadă sunt niște oameni deosebiți și pedagogi de excepție Le mulțumesc din suflet pe această cale pentru tot ce au făcut pentru mine și le doresc sănătate și tot binele din lume Rep : Cum au fost anii de liceu? Care erau disciplinele care îți plăceau cel mai mult? Ionel Albu: Liceul este o perioadă foarte frumoasă pentru noi toți, e perioada în care ne dezvoltăm ca personalitate, învățăm multe lucruri noi, aflăm de fapt cam ce vrem de la viață Am urmat cursurile Liceului teoretic ”Bolyai Farkas„ din Târgu Mureș, la profilul informatică -matematică timp de 4 ani ECOUL HANGULUI Pagina 9 Anul VII, nr 25 Interviuri Interviuri Interviuri După 8 ani petrecuți la Școala generală Hangu, pasul spre un oraș ca Târgu Mureșul a fost unul destul de mare M-am adaptat destul de repede, colegii și profesorii m-au îndrăgit și până la final m-au alintat cu porecla ”moldoveanu' nostru” Nu am vrut să îmi schimb ”accentul de moldovean” până astăzi, așa că oricine mă aude vorbind știe de unde-mi sunt originile Ca materie la liceu mi -a plăcut cel mai mult istoria și fizica, chiar am participat la câteva olimpiade și concursuri la aceste materii Deși mi -a plăcut, am simțit că programarea nu este ceea ce vreau să fac în viață Așa că, la facultate m-am îndreptat spre alt domeniu de activitate, științele politice Rep : Ai urmat o facultate de științe politice De ce? Ionel Albu: Am urmat cursurile Facultății de Științe Politice din cadrul Universității ”A I Cuza” din Iași Una dintre cele mai importante și mai mari facultăți din țară, cu profesori prolifici, autori ai unor cărți cunoscute la nivel național și internațional Am ales această facultate pentru că, de mic, îmi plăcea să mă uit la jurnalele de știri, să aflu informații despre ce se întâmplă în țară și peste hotare Mi -a plăcut istoria foarte mult și cunoșteam foarte bine regimurile politice din România și nu numai Mi s-a părut că științele politice sunt un domeniu în care aș putea să fac o carieră, deși nu știam pe atunci cu ce se mănâncă exact Rep : Care au fost momentele din anii de studenție, de care îți amintești cu drag? Ionel Albu: În cei 4 ani de studenție petrecuți la Iași am avut multe momente frumoase, multe momente grele dar niciunul în care să-mi doresc să renunț Am fost bursier în majoritatea timpului, am fost un student care îi plăcea să stea în bibliotecă, am fost avantajat de faptul că de mic mi-a plăcut să citesc foarte mult Am locuit toată perioada studenției în cămine studențești în zonele Tudor sau Copou, majoritatea timpului în Târgușor (Copou) Am cunoscut mulți oameni extraordinari, cu care țin legătura și acum Cele mai grele perioade erau bineînțeles sesiunile de examene, urmate de cele mai tari chefuri după aflarea rezultatelor Unii beau de supărare iar alții de fericire că așa este în viață Rep : Unde și cum a decurs prima ta zi de muncă remunerată? Ionel Albu: După terminarea facultății m-am întors în Târgu Mureș unde, primul meu loc de muncă a fost în redacția cotidianului Zi de zi din Târgu Mureș și a săptămânalului Ziarul de Mureș ca reporter pe domeniul politică-administrație Acolo am realizat că acest domeniu mi se potrivește ca o mănușă și de atunci nu l- am părăsit, deși am mai încercat și alte domenii și profesii Presa scrisă va rămâne mare mea dragoste  Prima mea zi de muncă a fost chiar foarte interesantă, pentru că am fost trimis să scriu un articol despre Conferința Națională a PSD, unul dintre partidele importante din țara noastră, la care au participat personalități politice precum Ion Iliescu, fost președinte al României, Ilie Năstase fost prim-ministru, Mircea Geoană, Victor Ponta, Miron Mitrea etc Era momentul în care se schimbau generațiile, la această conferință s-ar luat decizia prin care la următorul Congres PSD a fost ales noul președinte în persoana lui Mircea Geoană Am reușit să scriu primul meu articol care a fost și principala informație a săptămânii, cum zicem noi în redacție ”cap de ziar” Recunosc că am fost foarte mândru de această primă experiență în presă Rep : În ce instituții de presă și alte domenii ai mai lucrat? ECOUL HANGULUI Pagina 10 Anul VII, nr 25 Interviuri Interviuri Interviuri Ionel Albu: După ce am ocupat aproximativ 5 luni poziția de reporter politic la cele două ziare menționate mai sus, am fost promovat pe funcția de redactor șef la săptămânalul Ziarul de Mureș, apoi prin 2008 am ajuns redactor la Televiziunea Târgu Mureș ca mai apoi în 2009 să lucrez la Realitatea TV, cel mai important pot TV de știri de la acea vreme Aici s -a oprit cariera mea din zona televiziunii pentru că nu am vrut să plec la București pe postul național și am decis să revin în presa scrisă, la prima mea dragoste Ziarul de Mureș, din nou ca redactor șef Mai apoi am trecut pe partea cealaltă a baricadei, ca și consilier politic pentru un senator al României și organizator de evenimente publice, cum ar fi Festivalul Hameiului din Transilvania, Festivalul Copiilor și Festivalul Medieval din Sighișoara Acum sunt Director de publicitate la revista națională Transilvania Business, dețin o mică agenției de publicitate și mă ocup și de fondurile europene Rep : Cât de mult te-a influențat familia în profesia pe care ți -ai ales-o? Ionel Albu: Părinții m-au sprijinit în tot ceea am făcut în viață, așa că au fost alături de mine și în alegerea profesiei Rep : Nu vii prea des acasă, pentru că bănuiesc că nu ai timp liber Spune-mi, te rog, ce sentimente te încearcă atunci când ajungi la Hangu? Ionel Albu: Deși nu pot ajunge ACASĂ ori de câte ori mi -aș dori, Hangu rămâne pentru mine locul în care mă simt cel mai bine Aici mă încarc cu energie, sunt mai relaxat și mă bucur de prezența persoanelor dragi mie Rep : Au existat clipe în care ai simțit prezența lui Dumnezeu? Ionel Albu: În fiecare zi simt în mine și în jurul meu prezența Dumnezeirii Rep : Știu că ai nu ai refuzat pe nimeni, dintre cunoscuții și chiar necunoscuții care ți -au cerut ajutorul E greu să le întinzi mâna tuturor? Ionel Albu: Să-ți ajuți aproapele este cel mai important lucru din lume Rep : Mai știu că locuința ta e mereu deschisă și că tu ești mereu acolo unde este nevoie de tine (vizitând bolnavii la spital, făcându -le servicii, ajutându- i) Cum reușește un singur om să facă toate astea și, pe deasupra, să mai și muncească? Ionel Albu: De mic am avut probleme de sănătate, am fost în spital, am suferit mult Dar și am învățat multe despre ce înseamnă a fi om Timp este pentru orice, daca vrei și îți face plăcere să fii în jurul oamenilor Rep : Te-am văzut doar zâmbind Care este secretul? Ionel Albu: Crede-mă că sunt și supărat uneori Zâmbesc mult când sunt la Hangu și mă simt relaxat  Rep : Ce faci în timpul liber? Ionel Albu: Citesc, văd un film bun, ies cu prietenii în oraș Fac sport în fiecare zi dacă pot, călătoresc Uneori mai și muncesc în timpul liber Rep : Care e cartea pe care ai recomanda-o și de ce? Ionel Albu: Nu pot recomanda o singură carte O cartea care îmi place mult este ”În numele trandafirului” Rep : Ce prețuiești cel mai mult la oamenii din jurul tău? Ionel Albu: Nu suport oamenii îngâmfați și proști Lipsa acestor defecte duce la o prețuire reală din partea mea  ECOUL HANGULUI Pagina 11 Anul VII, nr 25 Interviuri Interviuri Interviuri Rep : Daca ți s-ar promite îndeplinirea imediată a 3 dorințe, care ar fi acelea? Ionel Albu: Una singură ar fi îndeajuns Să fiu cât mai sănătos posibil Restul vine de la sine Rep : Unul dintre defectele tale majore? Ionel Albu: Încăpățânarea… :)))))) Rep : O calitate? Ionel Albu: Corectitudinea sper Rep : Un regret? Ionel Albu: Niciunul major Rep : O pasiune? Ionel Albu: Mai recent Snowboard-ul Cititul si pescuitul dintotdeauna Rep : Planuri de viitor? Ionel Albu: Să învăț cât mai multe Să-mi întemeiez o familie cândva Rep : Un gând pentru cititorii noștri ? Ionel Albu: Vă felicit în primul rând pentru revista pe care o editați cu atâta dăruire Știu ce efort reprezintă și citindu-vă am văzut și dăruirea colectivului redacțional Pentru cititorii voștri numai gânduri bune, să nu uite niciodată că ceea ce învață le va rămâne pentru totdeauna ca valoare, în timp ce banii sau alte tipuri de bunuri se pot pierde într-o clipită De aceea este importantă cultura, învățarea continuă și studiul A consemnat, Redactor-șef, Liliana Pîntea Micii scriitori Micii scriitori Micii scriitori Micii scriitori Toamna De departe, de peste cele mai înalte vârfuri de munți, se zărește, deși vine cu pași timizi, răsăritul În urma lui sosește și toamna, ce strălucește trist, în galbenul pal și radiază de fericire în roșul de foc Platoșa ei de aramă a îmbrăcat întreg codrul, care se tânguie de dorul verii Vacanța a zburat ca un stol de rândunele Cu pași repezi și efemeri, copiii, ca niște albinuțe, sunt gata să uite clipele în care soarele le zâmbea și stăteau relaxați, cu el de vorbă, îndreptându-se grăbiți spre școală Norii cenușii ascund din când în când globul de aur, iar rândunelele străbat cerul, pregătindu- se să-și ia zborul spre țările unde încă mai domnește soarele Trilurile privighetorilor au amuțit în lacrimile lui septembrie O umbră diafană de mestea căn arzând, florile speriate de nopțile friguroase, un vânt răzleț ce cutreieră pământul pe melodia stropilor de ploaie, își dau mâna, dansând Până și caleașca toamnei se prinde în horă, mânată de vântul care risipește petale de crizanteme, peste iarba uscată de brumă În doar câteva zile, toate frunzele pictate în culori aurii, care au împrumutat parcă din căldura și lumina soarelui de vară, s-au așezat în tăcere peste pământul reavăn, desenând covoare foșnitoare peste dealuri Copacii desfrunziți se tânguie, aplecându-se încet, sub picăturile reci de ploaie, după frunzele purtate cu nerăbdare de vântul nemilos Măcar dacă vântul nu i-ar fi dezbrăcat de frunze, lăsându-i pradă frigului și dacă brumele n-ar îngenunchea firele de iarbă și dacă picăturile reci de ploaie n-ar semăna cu niște lacrimi și dacă păsările ar mai zăbovi un pic, toamna n-ar mai fi atât de tristă Letiția Asavei, clasa a VII-a, Școala Hangu, prof Teodora Dominte ECOUL HANGULUI Pagina 12 Anul VII, nr 25 Ecoul sufletului Ecoul sufletului Ecoul sufletului Sete de odinioară de Ana-Maria Dîrțu Chinui condeiul de ceva timp încercând să cuprind în cuvinte iubirea mea pentru satul în care am copilărit, dar și pentru satul românesc în accepțiunea lui generală Am căutat îndelung cuvinte care să exprime sentimentele ce fac gălăgie în sufletul și mintea mea, însă, cu o umbră de dezamăgire, am constatat că nu există aceste cuvinte care să care sensul plin al unor trăiri Iubesc colțul de rai în care copilăria mea a zburdat fericită și în care am dezvoltat această sete de odini oară, sete care nu va fi niciodată satisfăcută de stropii ciobiți ce picură din frânturile de folclor întâlnite în modernitate Numai cel al cărui suflet este frământat în orice secundă, din zi sau noapte, de iubirea și dorul usturător pentru satul nostru românesc, doar acela va putea percepe firimitura de sens cărată de aceste cuvinte mici și neputincioase Îmi picură în auz nobilele note ale cântecului popular Ah! Ce povară apasă pe umerii pricăjiți ai existenței mele E un Nu-știu-ce care îmi soarbe cu nesaț și ultima picătură de bucurie, înghesuindu- mă într-un colț și obligându-mă să îmi port durerea Fiecare zi trece tot mai greu și este tot mai lipsită de sens Ah! Ce dor îmi sfâșie sufletul ; un dor nebun de al nostru sat românesc Oameni buni, când ne-am pierdut? De ce ne-am pierdut? De ce abandonăm cu atâta ușurință tot ceea ce ne definește? Singuri ne condamnăm sufletul să poarte această povară a modernității lipsite de sens, de trăire, de viață Sufletu-mi tânjește cu ardoare după trăirea de odinioară Aș da toată această nebunie modernă în schimbul horei Neputința de a admira imaginea satului vechi românesc mă înspăimântă Suntem atât de orbi și ne prefacem atât de fericiți Cât de frumos era satul nostru Parcă e aievea Mirosul dulce al verii cuprindea sătenii și îi înarma cu voiciune, mereu muncind cu spor și drag Mireasma fânului îți gâdila sufletul, iar susurul izvorului cristalin îți mângâia auzul,încântându-ne mereu cu povești noi Oamenii munceau din greu, din zi până -n seară, însă aveau mereu sufletul împăcat și mintea lipsită de orice povară Când seara se așeza peste sat, feciori și mândruțe se îndreptau voioși spre centrul satului unde muzica răsuna și voia bună plutea în aer Se prindeau în horă, uniți de iubirea pentru portul și cântecul popular Niciodată jocul popular nu a fost un simplu dans, ci a ilustrat dintotdeauna un stil de viață Hora înfățișează imaginea satului românesc de odinioară, iar circularitatea acestui joc popular reunește existențe și trăiri, mustind în semnificații și sensuri complexe Fiind un act de comunicare emoțională și un simbol al activității sociale, hora simbolizeză un întreg ritual de consolidare și regăsire a colectivității Însă astăzi nu știu de ce și unde a dispărut tot ce avea sens Nici satul nu mai este ce a fost; schimbările l-au cioplit într-un mod grosolan și l-au lăsat așa ciobit și dezolant Nici oamenii nu mai sunt cum erau; nu mai iubesc dansul, portul, satul Chipul lor nu mai radiază de fericire, iar mintea le es te mereu împovărată de grija zilei de mâine, de datorii, socoteli, neajunsuri Sufletul omului de astăzi nu mai este mulțumit, căci mereu tânjește spre altceva; parcă este o cursă continuă de a aduna cât mai multe lucruri inutile, dar aparent valoroase, neglijând adevăratele comori Omul nu mai știe să se bucure Numai la anumite evenimente răsună muzica și puține suflete mai tremură la auzul ei Oamenii nu mai permit horei să îi cuprindă în acea exaltare spumoasă, care îți făcea existența să vibreze Oamenii de odinioară simțeau, cei de astăzi tresar din când în când Mă simt captivă într-un secol în care nu îmi găsesc locul, în ciuda tuturor eforturilor mele de a mă adapta Tânjesc să sorb din voluptatea unei vieți pe care nu am trăit-o, însă dacă aș fi avut ocazia, aș fi devorat-o cu nesaț iar și iar, fără să mă satur de ea nici măcar o secundă Sufletul meu poartă cu mândrie portul tradițional românesc și așteaptă cu nerăbdare să se prindă în horă Suspină și așteaptă, așteaptă, așteaptă să danseze frenetic pe muzica noastră de odinioară, care inevitabil îți inunda existența cu o trăire gingașă, dar și furtunoasă, în același timp ECOUL HANGULUI Pagina 13 Anul VII, nr 25 Învățământ Învățământ Învățământ ”Profesorii buni creeaza conditiile propice pentru invatare, iar cei slabi, nu” de Oana Grecea Mi-am dorit mult să citesc cartea ”Școli creative” scrisă de Ken Robinson și Lou Aronica și publicată de editura Publica și cred că este cadoul potrivit pentru orice părinte sau profesor, indiferent de preocupări Copiii noștri au nevoie de creativitate și gândire interdisciplinară pentru a face față lumii actuale Școala este ceea ce suportăm de nevoie, casa și părinții sunt cei care ne ajută, sprijină și îndrumă spre ceea ce ne place să facem Poate că normal ar fi să fie invers, însă educația are și implicații economice, iar datoria noastră de părinte este să ne pregătim copiii să se descurce în viața de adult, mai ales când școala nu ne sprijină în acest sens ”Din momentul în care se nasc, copiii mici au un apetit vorace pentru învățare Pentru prea mulți, acel apetit începe să scadă pe măsură ce urmează școala A -l menține viu este cheia transformării educației ” – de bun simț, nu? Dacă aveați dubii asupra poveștilor pe care le spuneți copiilor, iată că autorii subliniază faptul că ”pe măsură ce ne maturizăm, una dintre căile prin care învățăm despre lume este prin poveștile pe care le auzim ” Cred că povești sunt și istoriile actuale, explicate pe înțelesul copiilor Eu, spre exemplu, îi povestesc fiicei mele cât pot de mult despre biografiile pe care le citesc, îi spun cum erau și ce făceau acești oameni în copilărie și ce au ajuns să facă în prezent Din carte se desprind patru scopuri de bază ale educației: personal, cultural, social și economic ”Educația are implicații uriașe în prosperitatea economică Guvernele știu că o forță de muncă bine educată este crucială pentru prosperitatea economică și națională Educația este una dintre principalele metode prin care comunitățile își transmit mai departe valorile și tradițiile de la o generație la alta” Chiar dacă autorii dau exemple mai mult din învățământul din SUA, sunt de-acord că și în România sistemul public de educație ar trebui să ofere tuturor elevilor, indiferent de condiții și circumstanțe, oportunitatea de a prospera, de a avea succes și de a deveni cetățeni activi și implicați ”Programele vocaționale ca atelierul sau gospodăria au dispărut și ele din majoritatea școlilor… Într-o lume care mustește de absolvenți, o diplomă de facultate nu mai are aceeași distincție ca în alte vremuri Costă, în medie, 11 000 de dolari pe an să educi un elev de liceu în SUA Costă mai mult de 20 000 de dolari pe an să -l ții în închisoare” Mulți oameni nu descoperă la școală ceea ce nu sunt cu adevărat capabili să facă, iar, în consecință, s-ar putea ca viețile lor să fie împovărate ”Abordarea școlară convențională este concentrată aproape exclusiv pe lumea din jurul no stru și acordă puțină atenție lumii interioare Vedem rezultatele acestei abordări zilnic în plictiseală, lipsă de interes, stres, agresivitate, anxietate, depresie și abandon școlar Acestea sunt probleme umane și au nevoie de răspunsuri umane” Autorii pomenesc despre mai multe sisteme ori programe pilot implementate în SUA: despre un program de autoînvățare pentru adolescenți, creat de Ken Danford; despre North Star – un centru care îi ajută pe tineri să își descopere pasiunea pentru învățare pierdută în primii ani de școală North Star a dus la formarea Liberated Learners, un program de ajutorare menit să îi susțină pe alții în construirea unor centre bazate pe acest model; cartea The Teenager Liberation Handbook – descrie școlarizarea la domiciliu ECOUL HANGULUI Pagina 14 Anul VII, nr 25 Învățământ Învățământ Învățământ Ce am subliniat din carte (pentru că eu citesc cu pixul în mână): ”Pentru oameni, să-i lași să fie ei înșiși, să-i lași să-și aleagă pentru ei – înseamnă extraordinar de mult” ”O școală implicată în diverse activități poate mobiliza o întreagă comunitate, dacă devine o sursă de speranță și energie creativă” ”Studiile academice nu sunt suficiente Ele sunt necesare, dar nu suficiente pentru acel tip de educație de care au acum nevoie toți elevii noștri” ”Viitorul nostru și viețile noastre, ale tuturor, depind de abilitatea oamenilor de a stăpâni o gamă foarte bogată de abilități și aptitudini practice” ”Pentru mulți problema este că li se cere să învețe într-un anumit mod” ”Toți elevii au aptitudini înnnăscute extraordinare Cheia pentru dezvoltarea lor este renunțarea la rigiditatea și conformismul sistemului academic, în favoarea unuia personalizat, în funcție de aptitudinile autentice ale fiecărui elev” ”Ce s-ar putea face? Reconoașterea ideii potrivit căreia inteligența este diversă și are multiple fațete; stimuarea elevilor să-și urmărească propriile pasiuni și puncte forte; adaptarea programului la ritmurile diferite în care învață elevii; eval uarea elevilor prin asemenea metode încât să le sprijine progresele și realizările” ”Când trăim alături de alți oameni, ne influențăm reciproc gândirea și emoțiile” ”Exilul jocului este una dintre marile tragedii ale educației standardizate Lipsa jocului liber ucide spiritul și trunchiază creșterea mintală ” ”Jocul liber este mijlocul prin care copiii învață să își facă prieteni, să -și depășească fricile, să-și rezolve problemele, și, în general, să preia controlul asupra propriilor vieți De asemenea, este și principalul mijloc prin care copiii exersează și dobândesc aptitudinile fizice și intelectuale esențiale pentru dobândirea succesului în cultura în care cresc Nimic din ceea ce facem, nici numărul de jucării, nici timpul petrecut împreună și nici pregătirea specială pe care le-am oferi-o copiilor noștri, nu poate compensa libertatea pe care le -o luăm Lucrurile pe care copiii le învață prin propriile inițiative, în cadrul jocului liber, nu pot fi învățate prin alte căi ”, spune dr Gray în cartea sa Free to Learn ”Joaca este fundamentală pentru învățare: este rodul natural al curiozității și al imaginației” ”Încrederea, capacitatea și pasiunea pot fi dezvoltate din moment ce inteligența lumii reale este ceva ce oamenii pot fi ajutați să construiască” ”Imaginația este rădăcina creativității Creativitatea este imaginația pusă la treabă Este imaginație aplicată Inovația este punerea în practică a idelilor noi” ”Actul învățării poate avea loc atunci când elevii aleg ce vor să învețe și atunci când mediul școlar este unul al aventurii și al descoperirii, în loc de a fi unul al stricteții – din cartea No homework and Recess all day, by Jerry Mintz, fondator al organizației pentru resurse educaționale alternative” ”Leadershipul se referă la viziune; managementul se referă la implementare” ”În sens social, cultura se referă la stilul de viață al unei comunități: valorile sale, formele de comportament și codurile de coexsistență În sens organic, culturile presupun creștere și evoluție În cel mai bun caz, școlile sunt comunități vii de indivizi care se unesc într-un demers de învățare și dezvoltare Cât de bine fac acest lucru depinde doar de cultura școlii ” ECOUL HANGULUI Pagina 15 Anul VII, nr 25 Învățământ Învățământ Învățământ ”Dacă un părinte sau un alt membru al comunității poate suplini ceea ce oferă școala, toată lumea câștigă” ”Atunci când copiilor nu li se dă spațiul necesar pentru a se descurca singuri, ei nu învață foarte bine să rezolve probleme Nu învață să aibă încredere în propriile abilități și acest lucru le poate afecta stima de sine Cealaltă probemă care vine din a nu fi niciodată nevoit să te zbați este că niciodată nu expermintezi eșecul Și stima de sine scăzută și teama de eșec pot duce la de presie sau anxietate” Un sfat pentru cei foarte deschiși la minte: ”Implicarea familiei este vitală, dar este posibilă doar dacă școlile permit această implicare Școlile trebuie, adesea, să fie active în a-i aduce pe părinți în echipa lor, recomandând ateliere cu părinții, întâlniri frecvente față în față și construirea unor relații colaborative de încredere printre profesori, familii și membri ai comunității Sugestie: organizează conferințe cu părinții conduse de elevi” Pentru și despre profesori: ”Profesorii experți îndeplinesc patru roluri principale: ei îi stimulează pe elevi, îi ajută să învețe mai ușor, au așteptări de la ei și îi încurajează” ”Dacă profesorii le transmit elevilor că se așteaptă ca ei să se descurce, este mult mai probabil să fie așa” ”Cei mai buni profesori sunt mentori și ghizi care pot mări nive lul de încredere al elevilor lor, care îi pot ajuta să-și găsească drumul și care sădesc în ei forță pentru a crede în ei înșiși” ”Dacă îi forțezi pe copii să învețe lucruri care nu îi interesează timp de șapte sau opt ani, după o vreme, riști să nimicești acea abilitate nativă de învățare” ”Personalizarea înseamnă că profesorii vor trebui să țină cont de aceste diferențe în felul în care predau diferiților elevi Înseamnă să le permitem să aibă flexibilitate în cadrul programei O persoană este în elementul ei când face un anumit lucru la care este talentată cu pasiune ” Scopul esențial al educației este de a -i pregăti pe tineri pentru viața de după terminarea școlii, de a-i ajuta să-și formeze resursele mintale, emoționale, sociale și strategice pentru a se bucura de provocări și pentru a se descurca cu incertitudinile și complexitatea Acest scop al educației este valoros pentru toți tinerii și presupune să fie ajutați să descopere lucrurile la care le-ar face mare plăcere să fie foarte buni și la consolidarea voinței și a abilităților necesare pentru a le cerceta Profesorii extraordinari pot îndeplini trei scopuri esențiale: Inspirație Ei își inspiră elevii cu propria lor pasiune pentru disciplinele lor și pentru a se realiza la cel mai înalt nivel în domeniile lor; Încredere Ei își ajută elevii să asimileze aptitudinile și cunoașterea de care au nevoie pentru a deveni indivizi care învață independent, cu încredere și care pot continua să-și dezvolte nivelul de înțelegere și expertiza; Creativitate Ei le permit elevilor lor să experimenteze, să cerceteze, să pună întrebări și să -și dezvolte abilitățile și dispozițiile gândirii originale Actul extraordinar al învățării poate avea loc atunci când elevii aleg ce vor să învețe și atunci când mediul școlar este unul al aventurii și al descoperirii, în loc de a fi unul al stricteții Școala este legată de expunerea înzestrării și punctelor forte ale elevilor Modelul Academiei de Arte din Boston: construirea programei în jurul a ceea ce îi interesează pe elevi duce la rezultate mai bune în toate domeniile În educație, actul firesc al învățării care poate fi susținut depinde de cultura școlii și de calitatea mediului de învățare 